પાલિકાની આ ચૂંટણીમાં કોંગ્રેસ માટે સૌથી દુ:ખદ હાર વોર્ડ નં. 6માં થઈ હતી. આ વોર્ડમાં કોંગ્રેસના અગ્રણી અને પાલિકાની સ્ટેન્ડિંગ કમિટીના ભૂતપૂર્વ ચેરમેન રહેલા ભરત ભીમભાઈ પટેલને 1529 મત મળ્યા હતા. જ્યારે ભાજપના ઉમેદવાર વિપુલ સાવલિયાને 1530 મત મળતા માત્ર 1 મતે ભરત પટેલ હારી ગયા હતા. વિજલપોર પાલિકાના હવે પછીના પ્રમુખ બક્ષીપંચના છે ત્યારે ભરત પટેલ કોંગ્રેસના પાલિકા પ્રમુખના દાવેદાર પણ હતા.